**397/2015.(X.22.) Kgy. sz. határozat**

1./ A Közgyűlés bejelenti az alábbi szombathelyi ingatlan ingyenes önkormányzati tulajdonba kerülése iránti igényét az állami vagyonról szóló 2007. évi CVI. törvény 36. § (2) bekezdés c) pontja alapján:

hrsz: 2759/14/A/38

cím: Váci Mihály utca 32. 9/38.

megnevezés: lakás

ingatlan területe: 55 m²

tulajdonos: Magyar Állam

vagyonkezelő: Nemzeti Eszközkezelő Zrt.

felhasználási cél: bérbeadás

segítendő feladat: lakás és helyiséggazdálkodás

jogszabályi rendelkezés: A nemzeti vagyonról szóló 2011. évi CLXXXIX. törvény 13. § (1) bekezdés 9. pont

A hitelszerződésekből eredő kötelezettségeiknek eleget tenni nem tudó természetes személyek lakhatásának biztosításáról szóló 2011. évi CLXX. törvény 7–7/A. §

A fenti ingatlant önkormányzatunk az állami vagyonról szóló 2007. évi CVI. törvény 36. § (2) bekezdés c) pontja alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontja érdekében kívánja tulajdonba venni.

Ezen közfeladat ellátásának közvetett biztosítása érdekében kívánja Szombathely Megyei Jogú Város Önkormányzata a fenti ingatlant tulajdonba venni.

2. A kérelemnek helyt adó döntés esetén az önkormányzat vállalja a tulajdonba adás érdekében a Magyar Nemzeti Vagyonkezelő Zrt. előtt folyó eljárásban felmerülő költségek megtérítését. Az önkormányzat vállalja, hogy az 1. pontban feltüntetett ingatlan tulajdonjogát az ingatlanra vonatkozó terhekkel együtt veszi át.

3. A Közgyűlés felhatalmazza a Polgármestert, hogy az ingatlan ingyenes önkormányzati tulajdonba kerülése iránti igénybejelentést és a költségek viseléséről szóló nyilatkozatot aláírja.

A Közgyűlés felhatalmazza a Polgármestert, hogy tegye meg a szükséges intézkedéseket az ingatlan tulajdonjogának az önkormányzat részére történő megszerzése érdekében.

**Felelősök:** Dr. Puskás Tivadar polgármester

 Illés Károly alpolgármester

 Koczka Tibor alpolgármester

 Dr. Károlyi Ákos jegyző

 (A végrehajtásért:

Lakézi Gábor, a Városüzemeltetési Osztály vezetője)

**Határidő:** az igénybejelentésre: 2015. december 5.